SIRI วูบๆ วาบๆ
 ข้อมูลที่อาจารย์มักหยิบยกขึ้นมาอธิบายปรากฏการณ์ต่างๆ ยังอยู่ที่ “ผลการดำเนินงานในแต่ละปี” และ “กราฟความเคลื่อนไหวของราคาหุ้น” เพราะเป็นตัวเดินเรื่องที่บอกให้นักเล่นรู้ล่วงหน้าว่า หุ้นตัวที่จะลงทุนมีอนาคตที่สดใสเพียงใด ลงทุนแล้วจะได้รับผลตอบแทนที่คุ้มค่าไหม หรือแม้กระทั่งผู้คนในแวดวงตลาดหุ้นมีความคิดเห็นเกี่ยวกับหุ้นตัวนี้ไปในทางบวก หรือทางลบ
12 มิ.ย. 2559

สภาแมงเม่า : ดร.สมชาย
 
คุณเสริมศักดิ์ จาก อ.เมือง จ.ปทุมธานี พูดถึงสถานการณ์ของหุ้น SIRI หรือบริษัท แสนสิริ จำกัด (มหาชน) ค่อนข้างผันผวนอย่างหนักในช่วง 5-6 เดือนที่ผ่านมา แต่ถ้าดูไซเคิลของหุ้นยาวออกไปเป็น 2-3 ปีจะเห็นว่า หุ้นตัวนี้มีความผันผวนหนักเหมือนกัน ซึ่งตัวผมเข้าใจว่า ทั้งหมดเกิดจากผลประกอบการในช่วงที่ผ่านมาไม่นิ่ง เดี๋ยวบางปีมีกำไร เดี๋ยวบางปีขาดทุน จึงอยากให้อาจารย์อ่านเกมของหุ้นตัวนี้ด้วยว่า ยังมีโอกาสไปต่อไหม?
 
ข้อมูลที่อาจารย์มักหยิบยกขึ้นมาอธิบายปรากฏการณ์ต่างๆ ยังอยู่ที่ “ผลการดำเนินงานในแต่ละปี” และ “กราฟความเคลื่อนไหวของราคาหุ้น” เพราะเป็นตัวเดินเรื่องที่บอกให้นักเล่นรู้ล่วงหน้าว่า หุ้นตัวที่จะลงทุนมีอนาคตที่สดใสเพียงใด ลงทุนแล้วจะได้รับผลตอบแทนที่คุ้มค่าไหม หรือแม้กระทั่งผู้คนในแวดวงตลาดหุ้นมีความคิดเห็นเกี่ยวกับหุ้นตัวนี้ไปในทางบวก หรือทางลบ
ฉะนั้นกรณีของหุ้น SIRI หรือ บริษัท แสนสิริ จำกัด (มหาชน)ถึงไม่มีอะไรยุ่งยากซับซ้อน เพราะทฤษฎีที่เกี่ยวข้องกับการลงทุนมีไม่กี่อย่าง อาทิ หุ้นเติบโตสูง หุ้นปันผลสม่ำเสมอ หุ้นทนแรงเสียทาน หรือแม้กระทั่ง หุ้นเทิร์นอะราวด์ โดยหุ้นแต่ละแบบที่กล่าวถึงข้างต้น ก็มีนักลงทุนขาประจำเข้ามาเล่นทุกครั้งเมื่อมีข่าวดีโผล่ให้เห็น ส่งผลให้ราคาหุ้นเคลื่อนไหวหวือหวาไปตามจังหวะของข่าวสารที่เกิดขึ้นในรอบนั้นๆ
ด้วยเหตุนี้ถึงทำให้อาจารย์มองสิ่งที่เกิดขึ้นกับ SIRI เป็นเรื่องราวเกี่ยวกับความเชื่อที่ว่า ความสามารถในการทำกำไรในไตรมาส 2 จะดีกว่าไตรมาส 1 จึงมีแรงซื้อกลับเข้ามาไล่ราคาหุ้นอีกครั้ง บวกกับในช่วงที่ผ่านมาราคาหุ้นอ่อนตัวลงมาค่อนข้างเยอะเลยกลายเป็นหุ้นที่มีคนหันมาสนใจเป็นจำนวนมาก
ถึงกระนั้นต้องยอมรับว่า ไซเคิลของหุ้น SIRI มักมาแค่ระยะสั้นๆ จึงต้องทำความเข้าใจการการเคลื่อนตัวของหุ้นมากเป็นพิเศษ(ดูกราฟประกอบ) และควรพิจารณาผลประกอบการควบคู่กันไปด้วย (ดูตารางประกอบ)
 
(หน่วย : ล้านบาท)
 
เมื่อพิจารณาข้อมูลทั้งหมดปรากฏว่า ทุกอย่างหนุนให้ราคาหุ้นยืนได้ไม่ต่ำกว่า 1.60 บาท (อ้างอิงจากกำไรต่อหุ้น 0.16 บาทเทียบกับค่า P/E 10 เท่า) ผสมกับไซเคิลของหุ้นกำไรเทคตัวขึ้นอย่างช้าๆ ย่อมทำให้เชื่อว่า หุ้นจะวิ่งขึ้นไปหาแนวต้าน 1.80 บาท และกระชากขึ้นไปทดสอบแนวต้าน 2 บาท แต่มีข้อแม้ว่า หุ้นจะต้องฝ่าแนวต้าน 1.70 บาทขึ้นไปให้ได้เสียก่อน
ส่วนจะจริงเท็จแค่ไหน นักลงทุนต้องไปวิเคราะห์ซ้ำกันเองอีกครั้ง!
…
 

กราฟประกอบคอลัมน์ : Aspen, ราคาปิด ณ วันที่ 10 มิ.ย.59